

**ŠILALĖS RAJONO SAVIVALDYBĖS**

**MERAS**

POTVARKIS

DĖL LĖŠŲ SKYRIMO

2023 m. rugpjūčio 16 d. Nr. T3-205

Šilalė

Vadovaudamasis Lietuvos Respublikos vietos savivaldos įstatymo 25 straipsnio 5 dalimi ir 27 straipsnio 2 dalies 3 papunkčiu, atsižvelgdamas į Kaimo bendruomenės „Saulietekis“ pirmininkės 2023 m. liepos 26 d. prašymą, Šilalės sportinio šaudymo asociacijos nario 2023 m. liepos 12 d. prašymą ir Pajūrio seniūnijos seniūnės 2023 m. rugpjūčio 7 d. prašymą Nr. 7-83-(1.7):

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr. 1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 1 300,0 Eur:

1.1. Kaimo bendruomenei „Saulietekis“ – 500,0 Eur (prisidėti prie organizuojamos ekskursijos po Plungės ir Telšių rajonus išlaidų);

1.2. Šilalės sportinio šaudymo asociacijai – 100,0 Eur (padengti organizuojamų Mėgėjų šaudymo pistoletų varžybų prizų įsigijimo išlaidas);

1.3. Pajūrio seniūnijai – 700,0 Eur (padengti Pajūrio miestelyje organizuojamo Lietuvos savivaldybių seniūnų asociacijos sąskrydžio išlaidų dalį).

2. P a v e d u Šilalės rajono savivaldybės administracijos Centralizuotam buhalterinės apskaitos skyriui parengti lėšų naudojimo sutartis su Programos vykdytojais dėl įvardytų lėšų panaudojimo.

3. P a v e d u paskelbti šį potvarkį Šilalės rajono savivaldybės interneto svetainėje www.silale.lt.

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio potvarkio paskelbimo arba įteikimo suinteresuotam asmeniui dienos.

Savivaldybės meras Tadas Bartkus